Public procurement notice: Voluntary Ex Ante Transparency Notice
Published: 2019-07-03
Buyer: Region Nordjylland
Country: DK
Contract type: Services
Procedure: Negotiated without a prior call for competition
CPV classification: 48000000 | 72514000: Computer facilities management services
Estimated value: 3450000 EUR

Technical requirements: Forlængelse af kontrakt om levering af socialfagligt IT-system til Region Nordjyllands tilbud under Specialsektoren. Systemet understøtter dokumentationen af sektorens socialfaglige indsats, kommunikation om borgernes behov samt fungerer som platform i forbindelse med de tilknyttede administrative funktioner.
Behovet for ændringen/forlængelse skyldes omstændigheder som ikke kunne forudses af en påpasselig ordregivende myndighed, jf. direktiv 2014/24/EU, artikel 72, stk. 1, litra c).
VLAK-regeringen varslede i efteråret 2018 gennemførelse af ny strukturreform (kaldet ”Sundhedsreformen”), hvor der blev lagt op til, at de regionale tilbud på det sociale område skal overtages af kommunerne, såfremt blå blok ville vinde det folketingsvalget i 2019.
Den varslede reform fik den konsekvens, at Regionen Nordjylland, for at sikre en forsvarlig offentlig økonomisk forvaltning (værdispildsbetragtninger), måtte sætte planlægningen af et genudbud af regionens Specialsektors socialfaglige it-system i bero, indtil en endelige afklaring af en eventuel kommende strukturreform foreligger.
Såfremt udbudsprocessen var sat i gang primo 2019, som oprindeligt planlagt, ville de nordjyske kommuner, såfremt strukturreformen vedtages, kunne risikere at stå med minimum 2 socialfaglige IT-systemer, både deres eget samt den kontrakt, som Region Nordjylland har udbudt, og som kommunerne ville være forpligtet til at overtage. Derudover ville et udbud primo 2019 have medført den risiko, at regionerne fik implementeret et nye socialfaglige IT-system, hvorefter der skal ske en overgang og implementering af kommunernes system. Den daglige drift vil ikke kunne bære ressourcerne og omkostningerne. Samtidig vil det ikke være proportionelt i forhold til en forlængelse af den nuværende kontrakt.
Region Nordjylland har på denne baggrund valgt at udskyde planlægningen af et genudbud til efter folketingsvalget den 5.6.2019 og en forlængelse af den eksisterende kontrakt frem til 31.12.2021.
Det vurderes i den forbindelse, at en forlængelse frem til 31.12.2021 indeholder den fornødne tid til at forberede og udbyde en ny kontrakt, og efterfølgende implementere et nyt system, inklusiv konvertering af data fra den eksisterende leverandør.
Den eksisterende kontrakt forlænges således med 1 ½ år, svarende til den periode, hvori planlægningen af det kommende udbud har været sat i bero på grund af den varslende strukturreform.
Med den gennemførte forlængelse har regionerne (og kommunerne) minimeret risikoen for et større ressourcespild både arbejdsmæssigt og økonomisk, uafhængigt af om de regionale tilbud skal overtages af kommunerne eller drives videre i regionerne.
Det har ikke været muligt for regionerne at forudse det politiske udspil om en ny sundhedsreform, hvilket gør det nødvendigt at forlænge den nuværende kontrakt.
Har en ordregiver fulgt proceduren i lov om klagenævnet for udbud § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.


Winner: EG A/S
Award value: 3450000